CELEX: 62016CN0155
Language: lt
Date: 2016-03-16 00:00:00
Title: Byla C-155/16: 2016 m. kovo 16 d. Cour de cassation (Prancūzija) pateiktas prašymas priimti prejudicinį sprendimą byloje Sarval Sud-Est SAS, Siffda Bretagne SAS, Siffda Centre SAS, Siram SARL, Francisque Gay, Patrick Legras de Grandcourt/Association ATM Porc, Association ATM Avicole, Association ATM équidés Angee, Association ATM éleveurs de ruminants, Association ATM lapins Clipp, Association ATM palmipèdes gras – Cifog, Association ATM ponte – CNPO, Atemax France, Monnard Jura SNC, Fédération nationale bovine (FNB), Fédération nationale porcine

6.6.2016   
            
            
               LT
            
            
               Europos Sąjungos oficialusis leidinys
            
            
               C 200/9
            
         2016 m. kovo 16 d.Cour de cassation (Prancūzija) pateiktas prašymas priimti prejudicinį sprendimą byloje Sarval Sud-Est SAS, Siffda Bretagne SAS, Siffda Centre SAS, Siram SARL, Francisque Gay, Patrick Legras de Grandcourt/Association ATM Porc, Association ATM Avicole, Association ATM équidés Angee, Association ATM éleveurs de ruminants, Association ATM lapins Clipp, Association ATM palmipèdes gras – Cifog, Association ATM ponte – CNPO, Atemax France, Monnard Jura SNC, Fédération nationale bovine (FNB), Fédération nationale porcine
   
   (Byla C-155/16)
   (2016/C 200/14)
   Proceso kalba: prancūzų
   
      Prašymą priimti prejudicinį sprendimą pateikęs teismas
   
   
      Cour de cassation
   
   
      Šalys pagrindinėje byloje
   
   
      Ieškovai: Sarval Sud-Est SAS, Siffda Bretagne SAS, Siffda Centre SAS, Siram SARL, Francisque Gay, Patrick Legras de Grandcourt
   
      Atsakovės: Association ATM Porc, Association ATM Avicole, Association ATM équidés Angee, Association ATM éleveurs de ruminants, Association ATM lapins Clipp, Association ATM palmipèdes gras – Cifog, Association ATM ponte – CNPO, Atemax France, Monnard Jura SNC, Fédération nationale bovine (FNB), Fédération nationale porcine
   
   
      Prejudiciniai klausimai
   
   
               1.
            
            
               Ar 2004 m. kovo 31 d. Europos Parlamento ir Tarybos direktyvos 2004/18/EB (1) dėl viešojo darbų, prekių ir paslaugų pirkimo sutarčių sudarymo tvarkos derinimo 1 straipsnį reikia aiškinti taip, kad privatinės teisės reglamentuojamos asociacijos, įsteigtos atitinkamų profesinių organizacijų sutartims dėl šalutinių gyvūninių produktų utilizavimo paslaugų, kurias finansuoja šių organizacijų nariai, mokėdami tikslines įmokas, teikimo sudaryti, turi būti laikomos viešosios teisės reglamentuojamomis įstaigomis, atsižvelgiant į kriterijų, pagal kurį tokios įstaigos turi būti steigiamos konkrečiai nepramoninio ir nekomercinio pobūdžio viešiesiems interesams tenkinti?
            
         
               2.
            
            
               Ar minėtos Direktyvos 2004/18/EB 1 straipsnį reikia aiškinti taip, kad pirmiau apibūdintos asociacijos (konkrečiau kalbant, tos, kurios renka privalomas įmokas) atitinka viešosios teisės reglamentuojamų įstaigų kriterijų, susijusį su tuo, kad jų valdymo priežiūrą vykdo viešosios valdžios institucijos, nes ši valstybės ekonominė ir finansinė kontrolė yra atitinkamų įmonių ir įstaigų ekonominės veiklos ir finansų valdymo išorės kontrolė, ir ja siekiama išanalizuoti riziką ir įvertinti šių įmonių bei įstaigų veiklos rezultatus, siekiant apsaugoti valstybės turtinius interesus; vykdydamas savo funkcijas, už šios kontrolės vykdymą atsakingas pareigūnas turi visus įgaliojimus atlikti dokumentų patikrą ir patikrinimus vietoje; tikrinama įmonė arba įstaiga privalo jam pateikti visą jo funkcijoms vykdyti reikalingą informaciją, įskaitant informaciją apie jos konsoliduojamas patronuojamąsias įstaigas; prireikus minėtas pareigūnas paprašo pateikti visą papildomą informaciją; jis patariamojo balso teise dalyvauja valdybos ar stebėtojų tarybos arba jiems prilygstančio sprendimus priimančio organo ir komitetų bei komisijų, kuriuos jis gali įsteigti, posėdžiuose; jis gali dalyvauti įmonės arba įstaigos vidaus komitetų, komisijų ir visų patariamųjų organų bei visuotinių susirinkimų posėdžiuose ir tokiomis pačiomis sąlygomis kaip ir jų nariai gauna kvietimus, dienotvarkes ir visus kitus dokumentus, kurie turi būti pateikti prieš kiekvieną posėdį?
            
         
      (1)  OL L 134, p. 114; 2004 m. specialusis leidimas lietuvių k., 6 sk., 7 t., p. 132.